Pingprisen

Pingprisen er en dansk tegneseriepris. Den er blevet uddelt i perioden 1986-1996 og igen fra 2012 i et nyt format. 

Den oprindelige Pingpris bestod af en enkelt årlig pris til én person. Den nye Pingpris uddeles i kategorier for for bedste danske tegneserie, bedste danske debut, bedste børne-ungdomstegneserie, årets journalistiske tegner, bedste danske nettegneserie, bedste internationale tegneserie og bedste internationale tegneserie på dansk. Desuden uddeles der en ærepris.

Pingprisen 1986-1996 
Den oprindelige Pingpris blev i årene 1986-1996 uddelt årligt. Prisen var en ærespris, der blev uddelt til en tegneserietegner eller -formidler. Den gamle Pingpris blev til på formiddagsavisen BTs initiativ og blev uddelt af avisen samt af en række forlag, pressebureauer og en specialbutik. Prisen var en bronzestatuette af Storm P.s tegneseriefigur Ping samt 25.000 kr.

Prismodtagere 1986-1996 

1986 – Rune T. Kidde
 1987 – Jørgen Mogensen
 1988 – Sonja Rindom
 1989 – Peter Madsen
 1990 – Carsten Graabæk
 1991 – Claus Deleuran
 1992 – Karsten Hansen
 1993 – Niels Søndergaard (forfatter) og Ole Comoll Christensen (tegner)
 1994 – Sussi Bech
 1995 – Per Då
 1996 – Anders Hjorth-Jørgensen

Pingprisen 2012- 
I 2012 etableredes en ny pris under det gamle navn. Den nye Pingpris er stiftet af Dansk Tegneserieråd og tegneseriemagasinet Nummer 9  og samarbejder med Copenhagen Comics, Animation Workshop Viborg , tegneseriemagasinet Strip! og Storm P.-museet. De nye prisstatuetter har samme udformning, men er støbt i et grafitlignende materiale, og kontantbelønningen er udgået.

Målet er at synliggøre og formidle tegneserier af højeste kvalitet, og i sin nye form uddeles prisen hvert år i en række forskellige kategorier: Bedste danske tegneserie, Bedste internationale tegneserie på dansk, Bedste internationale tegneserie, Bedste børne/ungdomstegneserie, Bedste danske net-tegneserie, Bedste danske debut og, fra 2014, Årets journalistiske tegner. Desuden uddeles Pingprisens Ærespris til en person, der har haft særlig betydning for tegneserien i Danmark. Vinderne modtager en statuette af Storm P.s tegneseriefigur Ping.

Pingprisen trækker i sin nye form både tråde tilbage til den oprindelige Pingpris og til Komiks.dk-prisen, der blev uddelt hvert andet år ved tegneseriefestivalen Komiks.dk i perioden 2006-2010. 

Det er tegneseriekritikere ved tegneseriemagasinet Nummer 9, der finder de nominerede i hver kategori, mens vinderne findes af en jury med skiftende medlemmer, der udpeges fra år til år. Dog har prisens stiftere, Dansk Tegneserieråd og tegneseriemagasinet Nummer 9, fast plads i juryen.

Prismodtagere 2012-

2012 
 Bedste danske tegneserie: Glimt af Rikke Bakman
 Bedste internationale tegneserie på dansk: Speedy Ortiz dør af Jaime Hernandez
 Bedste internationale tegneserie: Habibi af Craig Thompson
 Bedste børne/ungdomstegneserie: Ankomsten af Shaun Tan
 Bedste danske nettegneserie: Signe Parkins & Drawings af Signe Parkins
 Bedste danske debut: Post-it monstre af John Kenn Mortensen
 Æresprisen: Rolf Bülow og Søren Pedersen, grundlæggerne af Fantask

2013 
 Bedste danske tegneserie: Stig & Martha af Mårdøn Smet
 Bedste internationale på dansk: Asterios Polyp af David Mazzucchelli
 Bedste internationale tegneserie: Building Stories af Chris Ware
 Bedste børne/unge-tegneserie: Lou af Julien Neel
 Bedste nettegneserie: Anyone for Rhubarb? af Christian Henry
 Bedste debut: Aske af Mikkel Ørsted Sauzet
 Æresprisen: Jakob Stegelmann, formidler og Troldspejl-vært

2014 
 Bedste danske tegneserie: Homo Metropolis 2010-2012 af Nikoline Werdelin
 Bedste internationale tegneserie på dansk: Alans krig Emmanuel Guibert
 Bedste Internationale tegneserie: The Great War af Joe Sacco
 Bedste børne/ungdomstegneserie: Pssst! af Annette Herzog og Katrine Clante
 Bedste danske nettegneserie: Det sarahkastiske hjørne af Sarah Glerup
 Bedste danske debut: Troldmændene fra Vestmannaeyjar af Thomas Mikkelsen
 Årets journalistiske tegner: Philip Ytournel, Politiken
 Æresprisen: Nikoline Werdelin, tegneserieskaber

2015 
 Bedste danske tegneserie: Desertør af Halfdan Pisket
 Bedste internationale tegneserie på dansk: Cowboy Henk af Kamagurka og Herr Seele
 Bedste internationale tegneserie: Here af Richard McGuire 
 Bedste børne/ungdomstegneserie: Gigant af Rune Ryberg 
 Bedste nettegneserie: Cirkus og Livets skyggeside af Thomas Nøhr
 Bedste danske debut: Lava af Glenn August 
 Årets journalistiske tegner: Lars Andersen, Berlingske
 Æresprisen: Arne Stenby, forlægger

2016 
 Bedste danske tegneserie: Hr. Gris af Peter Kielland
 Bedste internationale tegneserie på dansk: Den her sommer af Jillian Tamaki og Mariko Tamaki 
 Bedste internationale tegneserie: Killing and Dying af Adrian Tomine
 Bedste børne/ungdomstegneserie: Den magiske muse af Thomas Wellmann 
 Bedste danske nettegneserie: Nastrand – Beach of the Dead af Søren Mosdal 
 Bedste danske debut: Kongen (I morgen bliver bedre 1) af Karoline Stjernfelt
 Årets journalistiske tegner: Thomas Thorhauge, Politiken
 Æresprisen: Henning Kure, redaktør

2017 
 Bedste danske tegneserie: Dansker af Halfdan Pisket
 Bedste internationale tegneserie på dansk: Mørkets skønhed af Kerascoët og Vehlmann 
 Bedste internationale tegneserie: The Art of Charlie Chan Hock Chye af Sonny Liew 
 Bedste børne/ungdomsserie: Zenobia af Morten Dürr og Lars Horneman  
 Bedste nettegneserie: Myths From the Underground af Lawrence Marvit
 Bedste danske debut: My Dead Mother af Clara Jetsmark
 Årets journalistiske tegner: Morten Voigt, Kristeligt Dagblad
 Æresprisen: Morten Søndergaard, oversætter, redaktør, formidler, tegneseriepusher

2018 
 Bedste danske tegneserie: Tusindfryd af Signe Parkins
 Bedste internationale tegneserie på dansk: Fremtidens araber 3: En barndom i Mellemøsten (1984-1987) af Riad Sattouf
 Bedste internationale tegneserie: My Favorite Thing is Monsters af Emil Ferris 
 Bedste børne/ungdomsserie: Mira af Sabine Lemire og Rasmus Bregnhøi
 Bedste nettegneserie: Mum af Nilas Røpke Driessen
 Bedste danske debut: Hver dag starter det forfra af Line Kjeldsen Jensen 
 Årets journalistiske tegner: , Information og Universitetsavisen
 Æresprisen: Ivar Gjørup, tegneserieskaber

2019 
 Bedste danske tegneserie: Death Save af Rune Ryberg
 Bedste internationale tegneserie på dansk: Skamløs - rebelske kvinder der ændrede verden af Pénélope Bagieu
 Bedste internationale tegneserie: Sabrina af Nick Drnaso
 Bedste børne/ungdomsserie: Lonely Journey af Ida Rørholm Davidsen
 Bedste nettegneserie: Betsy and the mutant scouts af Tor Fruergaard og Sissel Dalsgaard Thomsen
 Bedste danske debut: Det rette element af Line Høj Høstrup
 Årets journalistiske tegner: Philip Ytournel, Politiken
 Æresprisen: Paw Mathiasen, forlægger, redaktør, skribent

2020 

 Bedste danske tegneserie: Noget frygteligt er altid lige ved at ske af Lars Kramhøft
 Bedste internationale tegneserie på dansk: Børnenes jord af Gipi
 Bedste børne/ungdomsserie: Mira 3: #kreaklubben, #familie, #kys af Sabine Lemire og Rasmus Bregnhøi
 Bedste nettegneserie: Betsy and the mutant scouts af Tor Fruergaard og Sissel Dalsgaard Thomsen
 Bedste danske debut: Repulsive attraction af Patrick Steptoe
 Årets journalistiske tegner: Mette Dreyer, Politiken
 Æresprisen: Morten Thorning, The Animation Workshop

2022 
 Bedste danske tegneserie:  I morgen bliver bedre 2: Dronningen af Karoline Stjernfelt 
 Bedste internationale tegneserie på dansk: En dag – altid af Jordi Lafebre
 Bedste internationale tegneserie:  Monsters af Barry Windsor-Smith 
 Bedste børne/ungdomsserie: Heartstopper (1+2) af Alice Oseman
 Bedste nettegneserie: @linehostrup af Line Høj Høstrup
 Bedste danske debut: Pseudo af Matilde Digmann
 Årets journalistiske tegner: Niels Bo Bojesen, Jyllands-Posten m.fl.
 Æresprisen: Søren Vinterberg, journalist, anmelder og oversætter

Referencer

Eksterne henvisninger og kilder 
 Pingprisen
 Danske Litteraturpriser

Tegneseriepriser fra Danmark
Etableret i 1986